**ДОКЛАД**

**ЗА ДЕЙНОСТТА НАГЛАВНА ДИРЕКЦИЯ „ГРАЖДАНСКА ВЪЗДУХОПЛАВАТЕЛНА АДМИНИСТРАЦИЯ“ КАТО НАДЗОРЕН ОРГАН ПО ПРИЛАГАНЕТО НА ДИРЕКТИВА 2009/12/ЕО ОТНОСНО ЛЕТИЩНИТЕ ТАКСИ**

**І. Приложно поле:**

Разпоредбите на Директива № 2009/12/ЕО относно летищните такси са приложими спрямо „Летище София“ ЕАД (до 24.04. 2021 г.) и „Соф Кънект“ АД (от деня на встъпването му в правата му като концесионер на Летище София - 24.04. 2021 г.), и техните ползватели, доколкото се явяват летищен оператор на летището с най-голям брой пътнически превози на територията на Република България.

**ІІ. Нормативна уредба:**

### Приложимата нормативна уредба включва на Директива № 2009/12/ЕО относно летищните такси, Закона за гражданското въздухоплаване (ЗГВ), Наредбата за таксите за използване на летищата за обществено ползване и за аеронавигационно обслужване в Република България.

### Разпоредбите на директивата са въведени в националното законодателство през 2011 г. ( бр.8 на ДВ) – в ЗГВ, и през 2012 г. (бр. 94 на ДВ) – в Наредбата за таксите за използване на летищата за обществено ползване и за аеронавигационно обслужване в Република България.

В Закона за гражданското въздухоплаване се съдържат изрични разпоредби, свързани с въвеждането и приложението на директивата – чл.16д и Глава Хв. През 2021 г. (бр. 16 на ДВ) са направени промени в разпоредбата на чл.16д, ал. 6 и чл. 122 от ЗГВ.

В Наредбата за таксите за използване на летищата за обществено ползване и за аеронавигационно обслужване в Република България се съдържа методика за определяне на летищните такси (разработена в съответствие със задължението на ГД ГВА като независим надзорен орган в изпълнение на разпоредбата на чл.16д, ал.2, т.2 от ЗГВ). Методиката се основава на принципите на разходоориентираност, прозрачност и равнопоставеност на ползвателите с най-голям брой пътнически превози на територията на Република България.

### В наредбата са въвеждани последователно допълнения през годините, с оглед периодичните изменения в съдържанието на наредбата, касаещи размера на летищните такси на „Летище София“ ЕАД, доколкото същите са част от съдържанието на нормативния акт, приет с ПМС. В нея се съдържат Приложение 1 (представляващо методиката за изчисляване на летищните такси на „Летище София“ ЕАД), последващите приложения 1а, 1б, 1в, 1г и 1д (съдържащи размера на летищните такси за съответните периоди).

Впоследствие – през 2021 г., е предвидено тези размери да не се обнародват като част от наредбата (чл.122 от ЗГВ), а да се съдържат единствено в решението на летищния оператор, което е индивидуален административен акт.

### С измененията в ЗГВ от ДВ бр.16/2021 г. решенията на летищния оператор по чл.122е от ЗГВ не се обнародват като част от нормативен акт - Наредбата за таксите за използване на летищата за обществено ползване и за аеронавигационно обслужване в Република България. Те се обявяват на страницата на летищния оператор.

### При обжалване на това решение временното и окончателното решения по чл. 122к, ал. 1 и чл. 122л, ал.2 на главния директор на ГД ГВА се обявяват на интернет страницата на ГД ГВА, на основание чл.122р, ал.6 от ЗГВ.

**ІІІ. Независимият надзорен орган:**

Съгласно чл. 16д, ал.1 от ЗГВ Главна дирекция „Гражданска въздухоплавателна администрация“ е националният независим надзорен орган по прилагането на Директива № 2009/12/ЕО относно летищните такси. Неговите функции са определени в чл.16 д, ал.2, т.1-3 от ЗГВ, и те са:

- да разглежда и се произнася при спор между летищния оператор и ползвателите на летището по целесъобразността и законосъобразността на основанията за изменение на размера на летищните такси, които е определил летищният оператор на летище с годишен трафик над 5 милиона превозени пътници или летищният оператор на летище с най-голям брой пътнически превози на територията на Република България;

- да разработва и предлага за утвърждаване от Министерския съвет с [наредбата](https://web.apis.bg/p.php?i=21683&b=0" \t "_blank) по [чл. 122, ал. 1](https://web.apis.bg/p.php?i=9724&b=0" \l "p44225675" \t "_blank) методика за определяне размера на летищните такси по видове; методиката се основава на принципите на разходоориентираност, прозрачност и равнопоставеност на ползвателите на летището с годишен трафик над 5 милиона превозени пътници или с най-голям брой пътнически превози на територията на Република България;

- да публикува и актуализира ежегодно списък на летищата с годишен трафик над 5 милиона превозени пътници или с най-голям брой пътнически превози на територията на Република България.

### Независимият надзорен орган получава финансиране от летищния оператор по чл. 122е от ЗГВ за извършване на дейността си на основания и в размер, предвиден в чл.16д, ал.3 от ЗГВ, вр. с Приложение – към Наредбата за таксите за използване на летищата за обществено ползване и за аеронавигационно обслужване в Република България.В Методиката за определяне на летищните такси е предвиден отделен елемент от съответните такси, предназначен за издръжка на независимия надзорен орган.

Независимият надзорен орган осъществява кореспонденция с Европейската комисия във връзка с прилагането на Директива № 2009/12/ЕО относно летищните такси. Същият е отговорен за правилното прилагане за разпоредбите на директивата.

Независимият надзорен орган осъществява дейността си съобразно приложимата нормативна уредба, като стриктно следи за спазването на принципите, прогласени в директивата: прозрачност и недискриминация при определяне на летищните такси. В тази връзка е изискал създаването, и впоследствие е одобрил Правила на „Летище София“ ЕАД за провеждане на консултации с ползвателите му по повод уредените в закона основания за това – чл.122е-чл.122и от ЗГВ. Тези правила създават условия за прозрачност, равнопоставеност и недискриминация за всички ползватели на летище София.

### С измененията в ЗГВ от ДВ бр.16/2021 г. решенията на летищния оператор по чл.122е от ЗГВ не се обнародват като част от нормативен акт - Наредбата за таксите за използване на летищата за обществено ползване и за аеронавигационно обслужване в Република България. Те се обявяват на страницата на летищния оператор.

Настоящият доклад се изготвя в изпълнение на изискването, съдържащо се в разпоредбата на чл.16д, ал.8 от ЗГВ.

**ІV. Процедури по глава Хв от ЗГВ:**

Към настоящия момент са проведени няколко процедури, както следва:

### 1. През 2013 г. с Решение № 255/26.04.2013 г. на изпълнителния директор на „Летище София“ ЕАД са предложени размери на летищните такси за периода от 01.07.2013 г. – 30.06.2014 г. Същото е обжалвано от „България Ер“ АД, в резултат на което е започната процедура по обжалване пред Независимия надзорен орган. В резултат на постигнато споразумение между спорещите страни, е издадено окончателно Решение № 45-01-228/10.06.2013 г. на главния директор на ГД ГВА, с което е определен размера на летищните такси за посочения период. Размерът на летищните такси се съдържа в Приложение 1а от Наредбата за таксите за използване на летищата за обществено ползване и за аеронавигационно обслужване в Република България (обнародвано в бр. 67 от 2014 г. на ДВ).

2. През 2014 г. са проведени консултации с ползвателите на „Летище София“ ЕАД, в резултат на което с решение на изпълнителния директор на „Летище София“ ЕАД е установен нов размер на летищните такси на „Летище София“ ЕАД за периода 01.07.2014 г.- 31.12.2015 г. В резултат на това в Наредбата за таксите за използване на летищата за обществено ползване и за аеронавигационно обслужване в Република България е направено допълнение 1б (обнародвано в бр. 67 от 2014 г. на ДВ).

3. През 2015 г. са проведени консултации, в резултат на които е взет Решение № 544/29.10.2015 г. на изпълнителния директор на „Летище София“ ЕАД за определяне на размера на летищните такси за периода 01.01.2016 г. – 31.12.2016 г. Същото е обжалвано от „България Ер“ АД. Решение № 40-02-168/12.03.2016 г. на ГД ГВА, потвърждаващо решението на летищния оператор, е обжалвано от „България Ер“ АД по съдебен ред. Административното дело е прекратено с определение на решаващия състав на АССГ, след оттегляне на жалбата на жалбоподателя. Размерите на таксата за посочения период са включени в Приложение 1в, съдържащо изменените размери на летищните такси (обнародвано в бр. 102 от 2017 на ДВ).

4. През 2016 г. с Решение № 553/28.10.2016 г. на изпълнителния директор на „Летище София“ ЕАД е определен нов размер на летищните такси за периода 01.01.2017 г. – 31.12.2017 г. Същото е обжалвано от „България Ер“ АД и „Уиз Еър България“ Кфт. Решение № 40-02-288/09.06.2017 г., допълнено с Решение № 40-02-288/26.06.2017 г. е обжалвано от „България Ер“ АД и „Уиз Еър България“ Кфт. След решение на Върховния административен съд е издадено ново Решение № 40-02-177/28.03.2019 г. на ГД ГВА, съобразяващо указанията на ВАС относно размера на такса пътници за изход Д1 на Терминал 2. Същото е обжалвано от „Уиз Еър България“ Кфт. С решение на ВАС са дадени указания на ГД ГВА да се произнесе с решение, така щото да се отчете разликата в нивото на обслужване на Терминал 1 и Терминал 2. С Решение № 40-02-479/10.12.2021 г. на ГД ГВА са определени размерите на такса „пътници“ за 2017 г., и то е влязло в сила.

5. През 2017 г. с Решение № 3-599/30.10.2017 г. на изпълнителния директор на „Летище София“ ЕАД е определен размера на таксите за периода 01.01.2018 г. – 31.12.2018 г. Същото е потвърдено с Решение № 40-00-39/21.03.2018 г. на ГД ГВА. Това решение е обжалвано от „Уиз Еър България“ Кфт . С решение на ВАС са дадени указания на ГД ГВА да се поизнесе с решение, с което да бъдат съобразени разликите н нивото на обслужване на Терминал 1 и Терминал 2. С Решение № 40-02-482/14.12.2021 г. на ГД ГВА е определен размера на такса „пътници“ за 2018 г., и то е влязло в сила.

6. През 2018 г. с Решение № 3-644/30.10.2018 г. на изпълнителния директор на „Летище София“ ЕАД е определен размера на летищните такси за периода 01.01.2019 г. -31.12.2019 г. Същото е обнародвано като Приложение 1г към наредбата (в бр. 46 от 2019 г. на ДВ).

7. През 2019 г. с Решение № 3- 896/30.10.2019 г. на изпълнителния директор на „Летище София“ ЕАД е определен размера на летищните такси за периода 01.01.2020 г. – 31.12.2020 г. Същото е обнародвано като Приложение 1д към наредбата (чл. 46 от 2020 г. на ДВ).

8. През 2020 г. с Решение № 3-677/30.10.2020 г. на изпълнителния директор на „Летище София“ ЕАД е определен размера на летищните такси за периода 01.01.2021 г. – 31.12.2021 г. Същото е обжалвано пред ГД ГВА от „България Ер“ АД, „Уиз Еър Унгария“ и „Райънеър Дезигнейтид Активити Къмпани“. С Решение № 40-02-218/13.05.2021 г. на ГД ГВА е определен размер на летищните такси, съобразяващ и решенията на ВАС за диференциран размер на такса пътници за Терминал 1 и Терминал 2. Същото е обжалвано от „България Ер“ АД пред АССГ, като впоследствие жалбата е оттеглена.

**V. Заключение:**

По прилагането на Директива № 2009/12/ЕО относно летищните такси е натрупана вече няколкогодишна практика. Независимият надзорен орган със своите указания към спорещите страни и актовете си по споровете в производствата по обжалване на решенията на летищния оператор е гарант за правилното й прилагане.

### .